google/wiki40b huggingface dataset:
पूर्ण प्रतियोगिता

पूर्ण  प्रतियोगिता के लक्ष््ण

पूर्ण प्रतियोगिता के होने के लिये कुछ पूर्वानुमान लिये जाते हैं जो इस प्रकार हैं :
१. प्रत्येक उत्पादक बाजार की पूरी आपूर्ति का इतना छोटा हिस्सा प्रदान करता है की वो अकेला बाजार में वस्तु की कीमत पर कोई प्रभाव नहीं डाल सकता।

२. प्रत्येक उत्पादक के द्वारा बनाई गयी वस्तु समान होती है।

३. प्रत्येक उत्पादक बाजार में उप्लब्ध उत्पादन तकनीक तक पहुंच रखता है।

४. किसी भी नये उत्पादक के बाजार में आने पर अथवा बाजार में उपस्थित किसी उत्पादक के बाजार से निकलने पर कोई रोक टोक नहीं है।

५. बाजार में विद्यमान प्रत्येक क्रेता और विक्रेता को बाजार का पूर्ण ज्ञान है।
यद्यपि पूर्ण प्रतियोगिता व्यावहारिक जीवन में सम्भव नहीं है, पर शेयर बाजार इसकी विशेषताओं की दृष्टि से बहुत पास पहुंच जाता है। कृषि क्षेत्र(चावल, गेहूं आदि) में भी प्रतियोगिता पूर्ण प्रतियोगिता के समान ही होती है।
  ~  सदैव पूर्ण प्रतियोगिता के बाज़ार का मूल्य निर्धरण कम रहता है एकाधिकार बाज़ार से ।

पूर्ण प्रतियोगिता में बाजार मूल्य का निर्धारण

पूर्ण प्रतियोगिता में कोई भी विक्रेता वस्तू का मूल्य स्वंय निर्धारित नहीं कर सकता। अतः वस्तु का मूल्य बाजार में निर्धारित होता है। मूल्य निर्धारण की प्रक्रिया को समझने के लिये मांग और आपूर्ति को समझना आवश्यक है।
मांग: एक निश्चित मूल्य पर किसी वस्तु की जितनी मात्रा लोग खरीदना कर उपयोग करना चाहते हैं उसे वसतू की मांग कहते हैं।
आपूर्ति: किसी वस्तु के उत्पादक उसकी जितनी मात्रा एक निर्धारित मुल्य पर बाजार में बेचना चाहते हैं उसे वस्तू की बाजार में आपूर्ति कहते हैं।
जब बाजार में कोइ वस्तु आती है तो उसके मांग और उसकी आपूर्ति में सम्बन्ध स्थापित होता है और मूल्य का निर्धारण होता है।
विक्रेता द्वारा उपयुक्त विक्रय परिमाण का निर्धारण
पूर्ण प्रतियोगिता में विक्रेता का मांग-वक्र पुर्णतः लोचशील होता है क्योंकि वह बाजार निर्धारित मूल्य पर जितना चाहे उत्पादन कर सकता है और उसे बेच सकता है। अतः उसे उप्युक्त परिमाण निर्धारित करने के लिये अपने सीमांत लागत वक्र का निर्धरण करना होता है। सीमांत लागत का अर्थ है वर्तमान स्थिति में एक और वस्तु के उत्पाद करने का लागत। सीमांत लागत वक्र अंग्रेजी के अक्षर 'U' के आकार का होता है। इस्का अर्थ है कि जब उत्पादन क्षमता का पूरा प्रयोग नहीं हो रहा है तब सीमांत लागत घट रहा होता है, एक निश्चित क्षमता तक पहुंचने के बाद यह बढ़ने लगता है। जिस बिन्दु पर सीमांत लागत वक्र उत्पादक के मांग वक्र को काटता है, उस बिन्दु पर उपयुक्त उत्पादन का निर्धारण होता है। 

जब उत्पादक एक वस्तु का उत्पादन करता है तो उसका मुख्य उद्देश्य होता है लाभ। जब सीमांत लागत अर्थात एक इकाई के उत्पादन का लागत बाजार में स्थापित वस्तु के मुल्य से ऊपर चला जाता है तो इसका अर्थ है कि विक्रेता को उसके उत्पादन से घाटा होगा। अतः जिस बिन्दु पर सीमांत लागत वक्र, विक्रेता के मांग वक्र को काट कर उसके ऊपर चला जाता है, उस बिन्दु के पार उत्पादन करने से विक्रेता को अपना उत्पाद लागत से कम भाव पर बेचना होगा। अतः उत्पादक इस बिन्दु पर पहुंचने के उपरान्त उत्पादन रोक देता है।
2010 ऑस्ट्रेलियाई ओपन टेनिस प्रतियोगिता

पुरुष एकल

रोजर फ़ेडरर ने  एंडी मरे को 6-3, 6-4, 7-6 (11) से हराया।

पुरुष युगल

बॉब ब्रायन /  माइक ब्रायन ने को 6-3, 6-7 (5), 6-3 से हराया।

महिला एकल

सेरेना विलियम्स ने  जस्टिन हेनिन को 6-4, 3-6, 6-2 से हराया।

महिला युगल

वीनस विलियम्स /  सेरेना विलियम्स ने को 6-4, 6-3 से हराया।

मिश्रित युगल

कारा ब्लैक /  लिएन्डर पेस ने  एकाटेरीना मकारोवा /  यारोस्लाव लेविन्स्की को 7-5, 6-3 से हराया।
ढिशुम

निर्माण

जनवरी 2015 में साजिद नादियादवाला ने इस फिल्म के निर्माण की घोषणा की थी, जिसके वह निर्माता हैं और उसका निर्देशन रोहित धवन कर रहे हैं। इसमें मुख्य किरदारों में वरुण धवन, जैक्लिन फर्नांडीस और जॉन अब्राहम हैं। यह पहली बार है जब वरुण धवन अपने भाई रोहित के साथ कार्य कर रहे हैं। इस फिल्म में अक्षय खन्ना 4 वर्षों बाद दिखाई देंगे।
शिवाजी साटम

अभिनय

इन्होंने पहली बार 1980 में रिश्ते-नाते नाम के एक लोकप्रिय धारावाहिक के साथ अभिनय की शुरुआत की थी। इसके बाद इन्हें फ़ेमस ट्रायल्स ऑफ इंडिया में भी देखा गया था। इसके बाद इन्होंने एक सफल मराठी धारावाहिक एक शून्य शून्य में भी काम किया और उसके बाद अन्य धारावाहिकों और फिल्मों में काम करने लगे।
कई फिल्मों में अभिनय करने के बावजूद, इन्हें सीआईडी में अपने एसीपी प्रद्युम्न के किरदार के कारण लोकप्रियता हासिल हुई। ये सीआईडी में 1997 से काम कर रहे हैं और अपने इस किरदार के कारण कई सारे पुरस्कार भी जीत चुके हैं। 2013 में इन्होंने सारा वक्त फिल्मों में काम करने में बिताने का फैसला किया था, पर लोगों की मांग को देखते हुए वापस सीआईडी में एसीपी प्रद्युम्न के किरदार में लौट आए।
मेतार्यस्वामी

मेतार्यस्वामी भगवान महावीर के १० वें गणधर थे। जो कि कौंडिन्य ब्राह्मण थे, इन्होने भी अपने ३०० शिष्यों के साथ भगवान महावीर से मुनि दीक्षा ग्रहण की थी । इन्होने ६२ वर्ष कि उम्र में मोक्ष प्राप्त किया।
महारक्षक देवी

कहानी

यह कहानी एक लड़की (उमंग जैन) की है, जिसमें असीम शक्तियाँ होती हैं, परंतु उसे इसका पता नहीं चलता और देवगुरु बृहस्पति (रोहित बक्सी) उसे अपनी शक्तियों के उपयोग करना बताते हैं। जिससे वह शुक्राचार्य (इंद्रनील सेनगुप्ता) को हरा सके।
सियाही

सियाही उस तरल पदार्थ को कहते हैं जो कलम में लिखने के लिए प्रयोग में आती है।

अन्य अर्थ

सियाही सूखी भी न थी = तय समय अवधी में ही (संधी का उल्लंधन, अवमानना, आदि)।
चुनारुघाट उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

चुनारुघाट उपजिला बांग्लादेश के पूर्वी सीमान्त में स्थित, सिलेट विभाग के हाबीगंज जिले में स्थित है।
जैक

जैक (Jack) एक यांत्रिक युक्ति है जो भारी वस्तुओं को उठाने या अधिक बल लगाने के लिये प्रयुक्त होता है। यांत्रिक जैक में भारी चीजों को उठाने के लिये स्क्रू चूड़ियाँ (थ्रेड) का उपयोग किया जाता है। कार, ट्रक आदि के पहिये निकालने के लिये प्रयुक्त जैक इसका उदाहरण है। यांत्रिक जैक की एक निर्धारित लोड उठाने की क्षमता होती है, जैसे, 1.5 टन या 3 टन आदि। अधिक बल लगाने तथा अधिक दूरी तक उठाने के लिये द्रवचालित जैक (हाइड्रालिक जैक) का प्रयोग किया जाता है।
डाइफिनाइलमिथेनॉल

यह एक प्रकार का अल्कोहल है।
सुनील शेट्टी

अभिनय

सुनील शेट्टी ने फिल्मों में अभिनय की शुरुआत बलवान (1992) फिल्म से की थी, जिसमें उनके साथ दिव्या भारती थी। ये फिल्म हिट रही और इन्हें एक्शन हीरो के रूप में पहचान मिली। इसके बाद इन्होंने कई सफल फिल्मों में मुख्य किरदार निभाया है, जिसमें वक्त हमारा है (1993), दिलवाले (1994), अंत (1994), मोहरा (1994), गोपी किशन (1994), कृष्णा (1996), सपूत (1996), रक्षक (1996), बॉर्डर (1997), भाई (1997), हेरा फेरी (2000), धड़कन (2000), ये तेरा घर ये मेरा घर (2001), मैं हूँ ना (2004) आदि।

जीवन

सुनील शेट्टी का जन्म तुलु भाषी बन्त परिवार में 11 अगस्त 1961 को मुल्की, मंगलोर, भारत में हुआ था। इन्होंने माना शेट्टी से शादी कर ली। जिसके बाद 5 नवम्बर 1992 को अथिया शेट्टी का, और 15 जनवरी 1996 को आहान शेट्टी का जन्म हुआ।
गोहद

इतिहास

गोहद एक एतिहासिक स्थान है। यहाँ पर बम्रौलिया गोत्र के जाट राणाओं का शासन रहा है। इनमें महाराजा भीम सिंह राणा और महाराजा छत्र सिंह राणा काफी प्रसिद्ध रहे हैं। यहाँ पर राणा राजाओं द्वारा निर्मित अनेक एतिहासिक भवन हैं। इन गोहद के राणाओं ने मराठा सरदारों को समय समय पर अच्छी टक्कर दी।
आदर्श गैस

आदर्श गैस एक काल्पनिक सैद्धान्तिक गैस है जिसके कण यादृच्छ गति करने वाले, परस्पर अन्योन्यक्रिया न करने वाले और 'बिन्दुवत' हैं। आदर्श गैस की संकल्पना उपयोगी है क्योंकि आदर्श गैस आदर्श गैस नियम का पालन करती है जो एक सरलीकृत एवं सुविधाजनक समीकरण है।
सामान्य परिस्थितियों में (जैसे मानक ताप व दाब पर) अधिकांश वास्तविक गैसें गुणात्मक रूप से आदर्श गैस की भांति ही व्यवहार करतीं हैं। नाइट्रोजन, आक्सीजन, हाइड्रोजन, अक्रिय गैसें और कुछ भारी गैसें जैसे कार्बन डाई आक्साइड आदि को कुछ त्रुटि के साथ आदर्श गैस जैसा माना जा सकता है। प्रायः जितना ही अधिक ताप तथा जितना कम दाब हो, किसी गैस का व्यवहार 'आदर्श गैस' के उतना ही समीप होता हैं।
भारतीय क्रिकेट टीम का श्रीलंका दौरा 2006

श्रीलंका की राष्ट्रीय क्रिकेट टीम के खिलाफ सीमित ओवरों के मैचों के लिए भारतीय राष्ट्रीय क्रिकेट टीम अगस्त 2006 में श्रीलंका की गई थी। केवल एक ही खेला गया था, लेकिन न ही परिणाम के साथ, और फिर दौरे को रद्द कर दिया गया था। भारतीय टीम राहुल द्रविड़ और श्रीलंका ने महेला जयवर्धने द्वारा कप्तानी की थी।
न्यू तिनसुकिया जंक्शन रेलवे स्टेशन

न्यू तिनसुकिया जंक्शन रेलवे स्टेशन तिनसुकिया शहर का रेलवे स्टेशन है।
बाक़ी

बाक़ी (सन् १५२६-१६०० ई.) सोलहवीं शती के एक प्रसिद्ध तुर्क कवि थे।

परिचय

इसका पूरा नाम महमूद अब्दुल् बाक़ी था और इसका जन्मस्थान कुस्तुंतुनिया (इस्तांबोल) है। यह दरिद्र घराने का व्यक्ति था किंतु इसको उस समय के प्रसिद्ध विद्वानों से शिक्षा ग्रहण करने का अवसर मिला और तुर्की के उच्च कोटि के साहित्यकारों एवं कवियों का सत्संग भी। १८-१९ वर्ष ही की अवस्था में इस्ताबोल के प्रसिद्ध कवियों में इसकी गणना होने लगी। सन् १५५५ ई. में जब सुलतान सुलेमान आज़म ईरान की चढ़ाई से लौट आया, बाक़ी ने उसके एश्वर्य पर बड़ा उल्लासपूर्ण एक प्रशंसात्मक कसीदा उसके समक्ष उपस्थित किया। सुलतान इसे सुनकर इतना प्रभावित हुआ कि उसने बाक़ी से अपनी कविताओं पर 'नज़ीरिए' लिखने का आदेश दिया। इस प्रकार इसकी पहुँच दरबार तथा उच्च कोटि के समाज तक सहज में हो गई। सुलतान की इस कृपा से स्वयं इसके मित्रगण भी जलने लगे परंतु यह तुर्की का सबसे बड़ा कवि माना जाने लगा और इसकी प्रसिद्धि बड़ी शीघ्रता से पूरे राज्य ही में नहीं, प्रत्युत हिंदुस्तान तक फैल गई।
सुल्तान सुलेमान की विशेष कृपा से बाक़ी को उसकी निकट पार्श्ववर्तिता प्राप्त हो गई थी। इस कारण सुलतान की मृत्यु का इसपर बड़ा प्रभाव पड़ा और इसी प्रभाव के कारण इसने सुलतान की स्मृति में एक मरसिया लिखा, जो इसकी श्रेष्ठ रचना मानी जाती है। बाक़ी अरबी तथा फारसी का भी विद्वान् था। इसने अरबी की बहुत सी पुस्तकों का तुर्की में अनुवाद भी किया है और फारसी भाषा में कविता भी की है। परंतु इसकी सर्वाधिक जनप्रियता तुर्की की कविता ही के कारण हुई है और इसको उस युग के कवियों की प्रथम श्रेणी ही में स्थान नहीं दिया गया है, प्रत्युत तुर्की के गज़ल गायकों का सिरताज भी कहा गया है। गज़लों के सिवा इसके क़सीदे तथा मरसिए भी काव्यदृष्टि से पूर्णता तक पहुँचे हुए हैं। यद्यपि इसने अपने अनेक पूर्ववर्तियों की कविता से लाभ उठाया है तथापि अपने विशिष्ट व्यक्तित्व को भी बनाए रखा है।
वंशानुक्रम (कंप्यूटर विज्ञान)

वंशानुक्रम के अनुप्रयोग

वंशानुक्रम का उपयोग कई लाभ प्रदान करता है। कभी-कभी इन स्पंदों में अंतर वांछनीय है, क्योंकि ज़रूरी नहीं कि ये संदर्भ से स्पष्ट हों.[जॉन क्रिश्चियन ए. गुरो]

अधिभावी

कई ऑब्जेक्ट-ओरिएंटेड प्रोग्रामिंग भाषाएं एक वर्ग या ऑब्जेक्ट को किसी पहलू के कार्यान्वयन-आम तौर पर व्यवहार- को प्रतिस्थापित करने की अनुमति देते हैं, जो उसे विरासत में मिला है। इस प्रक्रिया को सामान्यतः अधिभावी (ओवरराइडिंग) कहा जाता है। अधिभावी एक जटिलता प्रवेश कराता है: व्यवहार का कौन-सा संस्करण निहित वर्ग प्रयोग का आग्रह करता है-वह जो अपने ही वर्ग का हिस्सा है, या वह जो जनक (आधार) वर्ग से है? प्रोग्रामिंग भाषाओं के बीच उत्तर भिन्न होता है और कुछ भाषाएं उसे यह सूचित करने की क्षमता प्रदान करते हैं कि किसी विशिष्ट व्यवहार को अधिरोहित और व्यवहृत नहीं किया जाए.

वंशानुक्रम बनाम उप-प्रकार बहुरूपता

बहुरूपताओं के कई प्रकार मौजूद हैं (भाषा की प्रकार-प्रणाली में). उदाहरण के लिए,
- टेम्पलेट्स (जिनेरिक), - सदस्य/ऑपरेटर अतिभार, - अवपीड़न और - उप-प्रकार बहुरूपता.
जब कोई ऑब्जेक्ट ओरिएंटेशन के साथ बहुरूपता की बात करता है, तो तात्पर्य अक्सर उप-प्रकार बहुरूपता से है। सिद्धांततः उप-प्रकार बहुरूपता का मतलब है कि ऑब्जेक्ट कई प्रकार के हो सकते हैं। जैसे
क्लास B: पब्लिक A {};
B ऑब्जेक्ट केवल B ऑब्जेक्ट नहीं हैं, वे A ऑब्जेक्ट भी हैं। यह वंशानुक्रम के माध्यम से हासिल हुआ है।
अब आप भी कर सकते हैं,
क्लास C : पब्लिक {};
और उप-प्रकार बहुरूपता की वजह से C ऑब्जेक्ट, A ऑब्जेक्ट भी हैं।
अब स्थिति यह है कि दोनों, C और B ऑब्जेक्ट, A ऑब्जेक्ट भी होने की वजह से उन दोनों को A प्रकार के वेरिएबल भी निर्दिष्ट किए जा सकते हैं। उप-प्रकार बहुरूपता यही निष्पादित करता है। लेकिन यह बिलकुल व्यर्थ होगा, अगर B और C ऑब्जेक्ट एकसमान हों तो. अच्छी बात है यह है कि उनका ऐसा होना ज़रूरी नहीं, क्योंकि अधिभावी की वजह से उनके व्यवहार में अंतर लाया जा सकता है।
अतः उप-प्रकार बहुरूपता के पीछे प्रमुख भाषा तंत्र वंशानुक्रम है (एक वस्तु के कई प्रकार हो सकते हैं). अधिभावी की भूमिका है उप-प्रकार ऑब्जेक्ट द्वारा एक आम सुपर-प्रकार साझा करने को अनुमत करना, ताकि उनका व्यवहार अलग हो.

परिसीमन और विकल्प

जब प्रोग्राम को डिज़ाइन करते समय वंशानुक्रम का व्यापक रूप से उपयोग किया जाता है, तो उसके द्वारा आरोपित बाधाओं को भी ध्यान में रखना चाहिए.
उदाहरण के लिए, एक वर्ग व्यक्ति पर विचार करें जिसमें व्यक्ति का नाम, पता, फोन नंबर, उम्र, लिंग और जाति शामिल हो. हम व्यक्ति के छात्र नामक उपवर्ग को परिभाषित कर सकते हैं जिसमें व्यक्ति के ग्रेड-पाइंट औसत और ली गई कक्षाएं शामिल हैं और कर्मचारी नामक व्यक्ति के एक अन्य उपवर्ग में व्यक्ति का कार्य-शीर्षक, नियोजक, तथा वेतन शामिल हैं।
इस वंशानुगत पदानुक्रम को परिभाषित करते समय, हमने पहले से ही कुछ प्रतिबंधों को परिभाषित किया है, जिनमें सभी वांछनीय नहीं हैं:
सना अमीन शेख

सना अमीन शेख एक भारतीय अभिनेत्री और रेडियो जॉकी है। डिज़नी चैनल इंडिया मूल सीरीज़, क्या मस्त है लाइफ पर ऋतु शाह के रूप में उनकी प्रमुख भूमिका के लिए जाना जाता है। जीत जाएँगे हम में सुमन के रूप में, गुस्ताख दिल में लाजो और मेरा नाम करगी रोशन में रीटा के रूप में। वह रेडियो मिर्ची 98.3 एफएम पर खूबसूरत साना के साथ शो पर एक रेडियो जॉकी के रूप में काम करती है। कृष्णदासी में उन्होंने अराध्या की प्रमुख भूमिका भी की। वह वर्तमान में भूतु में सहायक भूमिका निभा रही हैं।
महमूद गामी

महमूद गामी (1765–1855) कश्मीर प्रान्त के प्रमुख कवि थे। उन्होंने कश्मीरी कविता मे मसनवी और गज़ल लाई।
जन्माष्टमी

उपवास के बारे में

अष्टमी दो प्रकार की है- पहली जन्माष्टमी और दूसरी जयंती। इसमें केवल पहली अष्टमी है।
स्कन्द पुराण के मतानुसार जो भी व्यक्ति जानकर भी कृष्ण जन्माष्टमी व्रत को नहीं करता, वह मनुष्य जंगल में सर्प और व्याघ्र होता है।
ब्रह्मपुराण का कथन है कि द्वापरयुग में भाद्रपद मास के कृष्ण पक्ष की अष्टमी में अट्ठाइसवें युग में देवकी के पुत्र श्रीकृष्ण उत्पन्न हुए थे।
यदि दिन या रात में कलामात्र भी रोहिणी न हो तो विशेषकर चंद्रमा से मिली हुई रात्रि में इस व्रत को करें।
भविष्य पुराण का वचन है- भाद्रपद मास के शुक्ल पक्ष में कृष्ण जन्माष्टमी व्रत को जो मनुष्य नहीं करता, वह क्रूर राक्षस होता है। केवल अष्टमी तिथि में ही उपवास करना कहा गया है। यदि वही तिथि रोहिणी नक्षत्र से युक्त हो तो 'जयंती' नाम से संबोधित की जाएगी।
वह्निपुराण का वचन है कि कृष्णपक्ष की जन्माष्टमी में यदि एक कला भी रोहिणी नक्षत्र हो तो उसको जयंती नाम से ही संबोधित किया जाएगा। अतः उसमें प्रयत्न से उपवास करना चाहिए।
विष्णुरहस्यादि वचन से- कृष्णपक्ष की अष्टमी रोहिणी नक्षत्र से युक्त भाद्रपद मास में हो तो वह जयंती नामवाली ही कही जाएगी।
वसिष्ठ संहिता का मत है- यदि अष्टमी तथा रोहिणी इन दोनों का योग अहोरात्र में असम्पूर्ण भी हो तो मुहूर्त मात्र में भी अहोरात्र के योग में उपवास करना चाहिए।मदन रत्न में स्कन्द पुराण का वचन है कि जो उत्तम पुरुष है। वे निश्चित रूप से जन्माष्टमी व्रत को इस लोक में करते हैं। उनके पास सदैव स्थिर लक्ष्मी होती है। इस व्रत के करने के प्रभाव से उनके समस्त कार्य सिद्ध होते हैं।
विष्णु धर्म के अनुसार आधी रात के समय रोहिणी में जब कृष्णाष्टमी हो तो उसमें कृष्ण का अर्चन और पूजन करने से तीन जन्मों के पापों का नाश होता है।
भृगु ने कहा है- जन्माष्टमी, रोहिणी और शिवरात्रि ये पूर्वविद्धा ही करनी चाहिए तथा तिथि एवं नक्षत्र के अन्त में पारणा करें। इसमें केवल रोहिणी उपवास भी सिद्ध है। अन्त्य की दोनों में परा ही लें।

मोहरात्रि

श्रीकृष्ण-जन्माष्टमी की रात्रि को मोहरात्रि कहा गया है। इस रात में योगेश्वर श्रीकृष्ण का ध्यान, नाम अथवा मंत्र जपते हुए जगने से संसार की मोह-माया से आसक्तिहटती है। जन्माष्टमी का व्रत व्रतराज है। इसके सविधि पालन से आज आप अनेक व्रतों से प्राप्त होने वाली महान पुण्यराशिप्राप्त कर लेंगे।
व्रजमण्डलमें श्रीकृष्णाष्टमीके दूसरे दिन भाद्रपद-कृष्ण-नवमी में नंद-महोत्सव अर्थात् दधिकांदौ श्रीकृष्ण के जन्म लेने के उपलक्षमें बड़े हर्षोल्लास के साथ मनाया जाता है। भगवान के श्रीविग्रहपर हल्दी, दही, घी, तेल, गुलाबजल, मक्खन, केसर, कपूर आदि चढाकर ब्रजवासीउसका परस्पर लेपन और छिडकाव करते हैं। वाद्ययंत्रोंसे मंगलध्वनिबजाई जाती है। भक्तजन मिठाई बांटते हैं। जगद्गुरु श्रीकृष्ण का जन्मोत्सव नि:संदेह सम्पूर्ण विश्व के लिए आनंद-मंगल का संदेश देता है।
महेन्द्रझयडी

जनसंख्या

नेपाल के २००१ का जनगणना अनुसार महेन्द्रझयडी का जनसंख्या ५१३० है। इसमै पुरुष ४९% और महिला ५१% है।
चुय प्रांत

विवरण

चुय प्रांत का उत्तरी इलाक़ा एक कृषि-प्रधान मैदानी क्षेत्र है जहाँ चुय नदी का पानी भी सिंचाई के लिए उपलब्ध है। सोवियत संघ के ज़माने में यहाँ की विशेष काले रंग की अत्यंत उपजाऊ मिटटी का फ़ायदा उठाने के लिए यहाँ बहुत से कृषि-सम्बन्धी उद्योग भी लगाए गए। पूरे सोवियत संघ से बहुत से समुदाय के लोग यहाँ आ बसे, जिस वजह से यहाँ के लोग किर्गिज़स्तान के अन्य भागों के मुक़ाबले अधिक विविध हैं। इस प्रांत में किरगिज़ लोगों के साथ-साथ रूसी, यूक्रेनी, जर्मन, कोरियाई और अन्य जातियों के लोग बसते हैं। चुय प्रांत के दक्षिणी भाग में किरगिज़ आला-तू के पहाड़ हैं जो तलास प्रांत की सीमा पर भी लगे हुए हैं।
फोर्ड ट्रॉफी

प्रारूप

1971-72 और 1979-80 के बीच प्रतिस्पर्धा एक प्रारंभिक दौर, सेमीफाइनल और एक अंतिम के साथ एक नाकआउट आधार पर खेला गया था। 1980-81 से 1984-85 के लिए प्रतिस्पर्धा सभी छह टीमों में एक बार एक-दूसरे के खेल रहे हैं और शीर्ष दो टीमें फाइनल में बंद खेलने के साथ एक लीग प्रारूप में खेला गया था। 1985-86 और 1988-89 के बीच एक राउंड रोबिन लीग के बाद के शीर्ष पर पक्ष चैंपियन घोषित किया गया। सेमी फाइनल और फाइनल में 1989-90 के बाद से शुरू किया गया। 1993-94 से टीमों के लीग प्रारूप में एक दूसरे के घर और दूर (10 मैच) खेला। 2009/10 के मौसम आगे टीमों में एक बार एक दूसरे को (पांच मैचों) तीन बेतरतीब ढंग से चुनी टीमों के द्वारा पीछा एक दूसरी बार, एक आठ खेल राउंड रोबिन के गठन खेलने से।
प्रतियोगिता में खेल 50 6 गेंद ओवर से मिलकर बनता है। जब दुनिया भर ओवर 6 गेंदों को मानकीकृत किया गया प्रतियोगिता 1979-80 तक मूल रूप से 40 पारियों प्रति 8 गेंद ओवर था।
दीना तलात

व्यक्तिगत जीवन

दीना का जन्म रोम, इटली में हुआ था। उनके पिता रोम में स्थित मध्य पूर्व समाचार एजेंसी के संवाददाता थे। १६ वर्ष की उम्र में, दीना के मंगेतर ने आत्महत्या कर ली और वह तनाव में चली गयी एवं उन्होंने खुद को मारने का असफल प्रयास किया।  अपने पिता के आग्रह पर उन्होंने ऐन शेमस विश्वविद्यालय से दर्शन शास्त्र में मास्टर की डिग्री अर्जित की। उनकी पहली शादी तलाक में समाप्त हो गयी। बाद में उन्होंने निर्देशक समेह एल बगौरी से विवाह कर लिया जोकि उनके बेटे अली के पिता हैं।  २००१ में मस्तिष्क ट्यूमर से एल बगौरी की मौत के पश्चात्, उन्होंने चुपके से होस्सम अबोल फ़ोतौह से शादी कर ली। यह अफवाह थी कि वह काम से सन्यास ले लेंगी किंतु उन्होंने अपने कैरियर में वापसी की।  अभी उनकी शादी मिस्र के व्यापारी वेल अबो हुसैन के साथ हुई है।
मखमल

मखमल (फ्रेंच: Velours, जर्मन: Samt, अंग्रेजी: Velvet, स्पेनिश: Terciopelo) हलकी बुनाई के रोयेंदार रेशमी कपड़े को कहते हैं। यह साधारण रेशम (silk) या प्लश (plush) की रोएँदार सतह पर बनाया जाता है। यह सतह बुनाई करते समय ऐंठे हुए रेशमी धागों को पृथक्-पृथक् करने से विकसित होती है। अलग-अलग होने पर यह धागे गुच्छे के रूप में रेशमी, सूती या किसी भी बुने कपड़े के दृढ़ आधार पर सीधे खड़े रहते है। प्राचीन काल में मखमल पोशाकों के लिये काफी लोकप्रिय रहा है। राजकीय, सामाजिक तथा धार्मिक अवसरों पर मखमल के परिधानों का विशेष रूप से उपयोग होता था। इसके कई उपयोग भी हैं, जैसे पर्दे के रूप में एवं शोभा के लिये, सोफे के गद्दे तथा लिहाफों के खोल के रूप में।

मखमल की बुनाई

हलकी बुनाई का मखमल करघे पर बुना जाता है। यह मखमल ताने के धागों की दो कतारों तथा बाने के धागे की एक कतार से तैयार होता है, अर्थात ताना "आधार" (ground) धागों के रूप में आधार बुनाई (foundation texture) करता है तथा रोएँदार धागा बाने के रूप में रोयाँ तैयार करता है। बुनाई के दौरान ऐंठे हुए रोयेंदार धागे को रोयाँ बनाने के लिये ऊपर उठा देते हैं, जबकि आधार के धागे नीचे रहते हैं। इस तरह से बने हुए ऐंठे छादक (warp shed) में एक लंबा, पतला इमारत का तार, जिसके संपूर्ण ऊपरी किनारे में सँकरा खाँचा बना रहता है, डाला जाता है। इस तार को रोयेंवाला तार (pile wire) कहते हैं। यह तार जब पूर्ण चौड़ाई भर के रोयाँ बननेवाले डोरों के बीच में फँसा दिया जाता है, तब कंघा (reed) मारते हैं। इसके बाद फिर उसी प्रकार से रोयेंवाला डोरा, जो बाना होता है, निश्चित तानों के बाद उकसाकर, ऐंठकर फंदा ऐसा बना लिया जाता है और उन फंदों मे उपुर्यक्त रोयेंवाले तार की तरह का दूसरा इस्पात का तार घुसेड़ा जाता है। तब फिर कंघा चलाकर कपड़ा बुना जाता है। इस प्रकार तीन तार लगाने पर चौथी बार पहला वाला तार निकालकर लगाते हैं। रोयाँ बनाने के लिये तार निकालने से पहले विशेष प्रकार से बने हुए हैंडिलदार चाकू को इस्पात के तार के ऊपरी खाँचे में एक सिरे से दूसरे सिरे तक चला देते हैं, जिससे धागा कट जाता है। इससे छोटे छोटे रोयें तैयार हो जाते हैं।
बिजली से चलनेवाले करघों द्वारा भी मखमल बुना जाता है। इसमें उमेठे हुए डोरों के फंदों में रोयेंवाला तार निकालने और लगाने का कार्य स्वनियंत्रित होता है। विभिन्न प्रकार के मखमल रोयेंदार डोरे के रंग, प्रकार (जैसे, ऊन, सूत, बकरी इत्यादि के लंबे बाल), आकार (जैसे, कटे बिनकटे) इत्यादि बदलने से बनाए जा सकते हैं।
धारवाडी जिल्हा परिषद प्राथमिक शाळा - धारवाडी

धारवाडी जिला परिषद प्राथमिक स्कुल - धारवाडी
यह सर्कुलर धारवाडी गांव में स्थित है.
तहसील पाथर्डी
सबवर्ज़न

सबवर्ज़न अवतरण बदलने/संभालने का एक ओपन सोर्स (open source) प्रोग्राम है। इसको svn नाम से भी जाना जाता है। सबवर्ज़न को CVS का आधुनिक (नवीन) रूप भी कहा जाता है|
पक्षाभ स्तरी बादल

प्रायः श्वेत रंग के होते हैं जो कि आकाश में एक पतली दूधिया चादर के समान फैलें रहतें हैं। इनके आगमन पर सूर्य तथा चन्द्रमा के चारों ओर प्रभामण्डल बन जाते हैं, जो निकट भविष्य में चक्रवात के आगमन की सूचना देतें हैं। इनसे सूर्य तथा चंद्रमा की बाह्य रेखा धूमिल या मलिन नहीं होती है। पक्षाभ स्तरी आमतौर पर 5.5 किमी (18,000 फीट) के ऊँचाई पर स्थित होते हैं। इसकी उपस्थिति ऊपरी वायुमंडल में नमी की बड़ी मात्रा को इंगित करता है।
पेरुगु शिवा रेड्डी

पेरुगु शिवा रेड्डी को सन १९७७ में भारत सरकार द्वारा चिकित्सा विज्ञान के क्षेत्र में पद्म भूषण से सम्मानित किया गया था। ये आंध्र प्रदेश से हैं।
कल्पसर परियोजना

गुजरात(भारत) राज्य के दक्षिणी भाग में ज्वारीय शक्ति पैदा करने तथा पीने, सिंचाई और औद्योगिक उद्देश्यों के लिए ताजा पानी की एक विशाल जलाशय की स्थापना के लिए खंभात की खाड़ी के पार कल्पसर परियोजना (Kalpasar Project) अंतर्गत एक बांध के निर्माण की परिकल्पना की गई है। इस बाँध के ऊपर एक दस लेन सड़क का लिंक भी बनाया जाएगा जो सौराष्ट्र और दक्षिण गुजरात के बीच की दूरी को बहुत कम कर देगा।

अर्थशास्त्र

राज्य सरकार ने एक विज्ञप्ति में कहा है कि इस परियोजना पर ५५,००० करोड़ रुपये (११.७ अरब अमरीकी डॉलर) खर्च होगा और इसके सन् २०२० तक पूरा होने की संभावना है। इस ताजे पानी की विशाल जलाशय की जल भंडारण क्षमता १६,७९१ मिलियन क्यूबिक मीटर होगी। खंभात की खाड़ी के पार ३५ किमी लंबा यह बांध भावनगर में घोघा और भरूच जिले के हंसोत को आपस में जोड़ेगा जिससे इन दोनों की बीच की दुरी २२५ कि॰मी॰ कम हो जायेगी | इस पर ५८८० मेगावाट क्षमता का एक ज्वारीय विद्युत उत्पादन घर स्थापित होगा।
काशीनाथ नारायण दीक्षित

काशीनाथ नारायण दीक्षित (२१ अक्टूबर १८८९ - १३ अगस्त १९४६) भारतीय पुरातत्व के विद्वान थे। आपने मोहन जोदड़ो तथा पहाड़पुर के पुराताविक उत्खनन कार्य का निर्देशन किया। वे पुरातत्व के तीनों अंगों - लिपि, अभिलेख तथा मुद्राशास्त्र के विशेषज्ञ थे। आपने भारतीय संग्रहालयों का अखिल भारतीय संघ स्थापित कराया।

जीवन परिचय

काशीनाथ नारायण दीक्षित का जन्म २१ अक्टूबर को महाराष्ट्र के पंढरपुर में हुआ। यहीं पर प्रारंभिक अध्ययन करने के बाद आपने सांगली में अपनी माध्यमिक शिक्षा पूरी की। एम. ए. (संस्कृत) में विशेष योग्यता प्राप्त करने के कारण मुम्बई विश्वविद्यालय के सभी पुरस्कार और वृत्तियाँ आपने प्राप्त कीं। १९१२ में पुरातत्व विभाग में शिक्षार्थी के रूप में आपका ही नाम स्वीकृत हुआ। बंबई और लखनऊ संग्रहालय के क्यूरेटर के रूप में आपने जो कीर्ति प्राप्त ही वह सच्चे अर्थ में आपकी अग्र सफलताओं की पहली सीढ़ी थी। १९२० में 'आर्केयालॉजिकल सर्वे ऑव इंडिया' के आप सुपरिटेंडेंट नियुक्त हुए। इसी रूप में आपने मोहेंजोदड़ो और पहाड़पुर के उत्खनन कार्य का निर्देशन किया था। सिंधुघाटी की सभ्यता की ओर दुनियाँ के पुरातत्ववेत्ताओं का ध्यान आकर्षित हो रहा था और इस दृष्टि से आपका कार्य अत्यंत महत्वपूर्ण था। १९३० में डिप्टी डायेरक्टर जनरल ऑव आर्केयालॉजी के रूप में आपकी नियुक्ति हुई। कुछ ही वर्षों में आप अपनी योग्यता से डायरेक्टर जनरल ऑव आर्केयालॉजी बने (१९३७)।
आर्केयालॉजिकल सर्वे ऑव इंडिया की रिपोर्ट, पहाड़पुर के उत्खनन से संबंधित आपका शोधकार्य तथा 'महोबा की छ: शिल्पकृतियों' के अतिरिक्त आपने 'एपिग्राफिया इंडिका' में कितने ही शिलालेखों का संपादन किया था। १९३२ में आप गवर्नमेंट एपिग्राफिस्ट भी रहे। पुरात्व की सभी शाखाओं, लिपि, अभिलेख तथा मुद्राशास्त्र के आप प्रकांड पंडित थे। पश्चिम के देशों में ऐतिहासिक संग्रहालयों तथा उत्खनन कार्यों की जानकारी प्राप्त करने के लिए आपने इंग्लैंड, यूरोप, मेसोपोटामिया आदि देशों की यात्रा की। बहुत वर्षोंतक आप न्युमिस्मैटिक सोसायटी ऑव इंडिया के अध्यक्ष रहे। मुद्राशास्त्र से संबंधित अनेक समस्याओं पर आपके निबंध हैं। आपने संग्रहालयों का एक अखिल भारतीय संघ कायम किया जिसके आप अध्यक्ष रहे। गुजरात में प्राग-ऐतिहासिक युग संबंधी उत्खनन कार्य आपने ही प्रारंभ किया और उसे सतत मार्गदर्शन दिया।
इतिहास संबंधी सेवाओं के कारण आप १९४३ में अलीगढ़ की हिस्ट्री कांग्रेस के अध्यक्ष बनाए गए। मद्रास विश्वविद्यालय में १९३५ के मेयर लेक्चर्स आपकी विद्वत्ता के चिरस्मारक रहेंगे। आपको मराठी, हिंदी, उर्दू, बंगला, अनेक भाषाएँ आती थीं। इसीलिए हर प्रांत के संग्रहालयों तथा पुरातत्व के संबंध में आपकी जानकारी विशेष थी। स्पष्टवक्ता होने पर भी आप दूसरों के मत का आदर करते थे। नई पीढ़ी के विद्वानों की आपने सर्वदा मदद की। आपका अत्यंत प्रिय सुभाषित था 'अजरामरवत् प्राज्ञो विद्यामर्थं च चिंतयेत्' (विद्या व धन प्राप्त करते समय बुद्धिमान मनुष्य को ऐसे आचरण करना चाहिये मानो मुझे कभी भी बुढ़ापा व मृत्यु नहीं आयेगी)।